google/wiki40b huggingface dataset:
Beelitz

Beelitz er en by i det tyske distriktet (Landkreis) Potsdam-Mittelmark i forbundslandet Brandenburg. Byen har omkring 12 000 innbyggere og er hovedsakelig kjent for flere store produsenter av asparges i området. Byen er ca 60. km sør for Berlin.
Landskapet ble skapt som en sandur i seneste istid. Byen nevnes i 997 med navnet Belizi for første gang i en urkunde, og var da et slavisk samfunn. Det er imidlertid ikke helt klart om denne kilden sikter til Beelitz eller til byen Belzig som ligger noen kilometer unna.
Den første aspargesåkeren ble anlagt i 1861.
I Beelitz ble det mot slutten av 1800-tallet bygd et moderne anlegg for pleie av tuberkuløse pasienter, Beelitzer Heilstätten. Anlegget var et av de største i sitt slag og hadde plass for flere tusen pasienter.
Etter andre verdenskrig, da sovjeterne okkuperte den østre del av Tyskland, ble anlegget til militærsykehus. I 1994, etter at de siste sovjetiske styrkene hadde forlatt Tyskland, ble det kjøpt av et privat selskap..
Naver

Naver er en sørkoreansk nettside, som er eid av Naver Corporation. Den ble startet opp i 1999 av folk som var tidligere anstatt hos Samsung, da med sin propetiære søkemotor. I 2007 mottok Naver over to milliarder søkeforespørsler, som var over 70 % av alle nettsøkene gjort i Sør-Korea, som gjorde den til den femte mest populære søkemotoren i verden.
Nivolumab

Nivolumab (markedsført som Opdivo) er en type immunoglobulin G (IgG4) anti-PD-1 monoklonalt antistoff som er utviklet av Ono Pharmaceutical og Madarex (nå Bristol-Myers Squibb) for behandling av kreft. Nivolumab virker som en immunomodulator ved å blokkere ligander som skal aktivere programmert celledød 1 (PD-1) reseptor på aktiverte T-celler.

Godkjenninger

Nivolumab er godkjent av FDA for behandling av pasienter med inoperabel eller metastatisk melanom som ikke lenger responderer på andre legemidler. I tillegg er det godkjent for behandling av plateepitel ikke-småcellet lungekreft.
I Norge ble nivolumab (sammen med pembrolizumab) godkjent til behandling av lokalavansert og metastaserende føflekkreft (malignt melanom) av Beslutningsforum 25. november 2015.

Mekanisme

Nivolumab er et hemmende ligand-blokkerende antistoff mot programmert død reseptor. I motsetning til tradisjonelle kjemoterapier og målrettet antikreft-terapier, virker nivolumab ved å blokkere en negativ regulator av T-celle aktivering og gir dermed immunsystemet mulighet til å angripe svulsten.
PD-1 er et protein som finnes på overflaten av aktiverte T-celler. Dersom et annet molekyl som kalles PD-L1 (programmert celledød 1 - ligand 1) eller PD-L2 (programmert celledød 1 - ligand 2)  bindes til PD-1, blir T-cellen inaktiv. Dette er en måte kroppen regulerer immunsystemet på for å unngå en overreaksjon. Mange kreftceller har PD-L1, som hemmer T-celler fra å angripe svulsten. Nivolumab blokker PD-L1 fra å binde seg til PD-1, slik at T-cellen får gjøre sin jobb .
Uchiha

Historie

Uchiha-klanen var en av de adelige familiene som grunnla landsbyen Konohagakure. Pågrunn av deres egen avanserte blodslinje-teknikk (Kekkei-genkai), kjent som «Sharingan», utmerket klans-medlemmene seg med sine evner til å lese og parere motstanderes angrep. Dette gjorde dem til utmerkede kandidater til å etablere Konoha's Militære Politi Korps. Organisasjonen kom til å inkorporere klanens vifte-symbol som sitt offisielle merke.
Klanen er kjent for sin bruk av ild. For at ett klans-medlem skal kunne tre inn i de voksnes rekker, må han eller hun kunne utføre en Ild-elements teknikk, «Katon jutsu (火遁 術)» som for eksempel Great Fireball Technique (豪火球の術 Gōkakyū no Jutsu).

Således er båndet mellom ild-manipulasjon og tankesettet til en Uchiha.

Sharingan

Sharingan (写輪眼, bokstavelig «Copy Wheel Eye», Engelsk manga: «Mirror Wheel Eye») er en øye-teknikk ( 瞳術, dōjutsu) som forekommer naturlig hos medlemmer av Uchiha-klanen. Sharingan stammer fra Sage of Six Paths (Den mest kjente personen med Rinnegan) som fikk to sønner. Den ene fikk Sharingan, den andre fikk Wood Style Jutsu. Dette beviser at Sharingan ikke stammer fra Byakugan.
Sharingan opptrer ikke automatisk fra fødselen, men aktiveres vanligvis for første gang når en Uchicha befinner seg i livsfare, og hvor kraften til Sharingan kan redde dem. Etter at Sharingan har blitt aktivert for første gang, kan brukeren benytte seg av teknikken når som helst.

Kraften i en sharingan bedømmes ut ifra antall kommalignende virvler rundt brukerens pupiller, fra 1 til maksimum tre i hvert øye.
Sharingan's første evne er å se Chakrasystemet til de brukeren ser på. Denne evnen får man når man har ett kommategn.
Sharingan's mest kjente evne (Kan brukes etter Sharinganen har fått sin andre kommalignende tegn) er å memorisere en hver teknikk den er vitne til. Den kan memorisere en hver standard type teknikk med perfekt nøyaktighet, noe som tillater brukeren å utføre teknikken som sin egen (selv om han aldri har trent på den). Derimot, for å kunne benytte seg av en kopiert teknikk, må man ha de nødvendige ferdigheter eller evner.

Ett utmerket eksempel er Rock Lee's Strong Fist Taijutsu. Selv om Sasuke Uchiha er istand til å kopiere Lee's bevegelser, påfører de ham mye større belastning fordi han ikke har gjennomgått den samme treningen som Lee.
Sharingan's tredje evne er å forutse motstanderens bevegelser og angrep. Denne evnen kan brukes etter det tredje kommategn.
Det kan også hende at begge øyner ikke har like mange virvler rundt pupillene. Et godt eksempel er Sasuke's kamp mot Haku. Der har han 2 virvler på det ene øyet, og 1 på det andre.

Klansmedlemmer

Listet i alfabetisk rekkefølge:

Izuna Uchiha

Izuna Uchiha, broren til Madara Uchiha. Døde etter broren hans Madara tok ut øynene hans.
Ragnhild Bratberg

Meritter

Ragnhild Bratberg gikk på det norske laget som tok gull på 3 x 5 km stafett under junior-VM på ski 1980 i Örnsköldsvik.
Bratberg ble verdensmester i stafettorientering i 1987. Hun vant verdenscupen i orientering i 1984 og i 1988. Hun ble verdensmester individuelt i skiorientering normaldistanse i 1986, 1988 og 1990, vant kort løype i 1990, og var med å vinne stafetten i 1986, sølv i 1988 og bronse i 1990. 
Bratberg konkurrerte for Ringsaker orienteringslag, hun vant nordisk mesterskap en gang, har 14 norgesmesterskap, deriblant NM i langdistanse skiorientering i 1989 og 1991. Bratberg er tildelt kongepokalen 4 ganger. 
Bratberg har også en karriere fra langrenn med VM-gull i stafett og VM-sølv 5 km i Junior-VM i 1980. Hun vant Birkebeinerrennet i 1991. 
Bratberg ble tildelt Egebergs Ærespris i 1988 for sine prestasjoner innen langrenn, skiorientering og vanlig orientering, og samme året mottok hun også Porsgrunds Porselænsfabriks Ærespris.
Bratberg er i dag ansatt i DnB NOR, og bosatt på Lillehammer.
Radioplanet

Radioplanet var en norsk nettradio med fokus på ungdom i alderen 15-25 år. Radioen ble drevet av ungdom, og hadde per 2007 rundt ti frivillige. I 2006 ble Radioplanet nominert til «Årets Nettradio» av RadioAssistant.com.

Bakgrunn

Radioplanet ble startet i 2002. Den gangen var det Eirik Sandmo som stod som eier og ansvarlig. I 2005 fikk radioen nye eiere, med Christian Laland og Stian Røste i spissen. Stian Røste var daglig leder, mens Christian Laland var ansvarlig redaktør. Radiokanalen hadde en redaksjon med ungdommer i alderen 18–26 år. Radioens nettside var en viktig del av satsingen. Radioen var kun tilgjengelig via Internett, og hadde som mål å gi ungdom i Norge et radiotilbud, utenom de kommersielle stasjonene på FM-båndet. Radioen fikk tilskudd fra Frifond til drift og betaling av blant annet TONO-avgiften. Radioplanet ble lagt ned i slutten av 2009 etter syv års drift.
Karpinsk

Karpinsk (russisk: Карпинск) er en by i Sverdlovsk oblast i Russland. Byen ligger ved elva Turja (i Obs nedslagsfelt), rundt 330 km nord for Jekaterinburg. Innbyggertall: 31 216 (folketelling 2002), 36 968 (folketelling 1989).
Bosetningen Bogoslovsk (russisk: Богосло́вск) i enten 1759 eller 1769. Den var et av de største sentrene for kobberproduksjon i Ural helt til 1917. I 1911 begynte utvinning av kull i området.
I 1941 ble bosetningen, nå kalt Bogoslovskij (russisk: Богосло́вский), slått sammen med den nærliggende bosetningen Ugolnyj (russisk: У́гольный) for å danne byen Karpinsk.
Pelham 1-2-3 kapret

Handling

Fire personer forkledd som kontorister kaprer et t-bane-tog med 17 passasjerer i New Yorks undergrunn. Kravet til kaprerne er én million dollar som må være levert innen en time. Hvis ikke truer de med å skyte ett gissel for hvert minutt. Den gretne etterforskeren Zachary Garber blir satt på saken, men både han og de andre forvirres over kapringen: Undergrunnen er et lukket system og det er ingen mulighet til å bruke toget til å flykte. De misstenker at kaprerne har en mann innenfor systemet som hjelper dem.

Om filmen

Pelham 1-2-3 kapret ble meget godt mottatt av filmkritikerne, noe som gjenspeiles i at den har fått 100 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 3,5 av 4 stjerner.
Produksjonskostnadene er estimert til $3,8 millioner.
Vännäs

Vännäs er et tettsted i Västerbottens län i landskapet Västerbotten i Sverige. Det ligger cirka 30 kilometer vest for Umeå. Det er Vännäs kommunes administrasjonssenter. I 2010 hadde tettstedet 4 118 innbyggere.
NM i bryting 2004

NM i bryting 2004 ble arrangert i Narvik 16.-17. mars. Arrangør var Narvik Atletklubb. Kongepokalen for menn ble vunnet av Fritz Aanes. Kongepokal for kvinner ble ikke utdelt.
Notiophilus biguttatus

Utbredelse

Notiophilus biguttatus er vanlig og utbredt i hele Europa, østover til Ukraina og Armenia.

Utseende

Notiophilus biguttatus er mellom 5 og 6 millimeter lang. Dekkvingene samt resten av kroppen er bronsefarget. Mellomrommet mellom første og andre punktrekke på dekkvingen er ekstra bred. Pannen har flere markerte furer.

Levevis

Notiophilus biguttatus er en dagaktiv løpebille, men den foretrekker skygge og lever derfor gjerne litt bortgjemt. Den finnes i tilknytning til skog, på åpne vegetasjonsfattige enger, gjerne i veiskråninger og lignende. Larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Coequosa

Utseende

Store til meget store (vingespenn opptil 130 millimeter), lysbrune svermere - denne slekten hører til blant de aller største svermerne og er de største i Australia.
Forvingen er lyst brunlig med et stort, mer eller mindre trekantet, mørkere felt midt på forkanten. Bakvingen er enten guloransje med mørk bakkant (C.australasiae) eller brunsvart med lysere ytterkant (C. triangularis).

Levevis

Larvene lever på eukalyptus eller på busker og trær i familien Proteaceae. De har små, kjegleformede hoder, men to påfallende, øyelignende knøler på bakenden som ved siden av formen gjør at denne ligner mye på et hode - det er lett å tolke denne larven bak-frem. Den mangler "hornet" på bakkroppen som de fleste svermerlarver har.

Utbredelse

Slekten er utbredt i Australia.
Ben Broeders

2013

Broeders fikk sølv i stavsprang i det belgiske mesterskapet innendørs i 2013, bak Niels Pittomvils. I det belgiske mesterskapet utendørs kom han på tredjeplass, med 4,90 meter.

2014

I 2014 vant han sin første nasjonale tittel, da han vant stavsprang i Belgisk mesterskap i friidrett innendørs 2014. Broeders hoppet her 5,00 meter. Han ble kvalifisert til U20-VM i friidrett 2014, der han også hoppet 5,00 meter, som var 20. beste resultat i kvalifiseringsrunden, men han nådde ikke finalen.

2015

Han vant igjen stavsprang i det belgiske innendørsmesterskapet i 2015. I det belgiske mesterskapet utendørs kom han på andreplass, bak Arnaud Art, med 5,20 meter. Han deltok også i U23-EM i friidret 2015, der han kom på niendeplass.

2016

Broeders vant sitt tredje belgiske innendørsmesterskap på rad, da han vant Belgisk mesterskap i friidrett innendørs 2016, med ny personlig rekord på 5,45 meter. 
Han forbedret sin personlige rekord utendørs til 5,61 den 21. mai 2016, i et stevne i Lede. I EM i friidrett 2016 i Nederland hoppet han 5,50, og kom på fjerdeplass.

2017

I det belgiske mesterskapet i friidrett 2017 kom han på andreplass, bak Arnaud Art, og i U23-EM i friidrett 2017 vant han stavsprangkonkurransen, der han hoppet 5,60 meter.
Ersfjordgranitten

Ersfjordgranitten er en arkeisk dypbergart som sannsynligvis er en vestlig forlengelse av tilsvarende mer metamorfe bergarter i Finnmark. Ersfjordgranitten finnes langs nordsiden av Ersfjorden på Kvaløya, vest for Tromsø. U-Pb datering av zirkon indikerer at granitten ble utkrystallisert for 1 792 millioner år siden.
Trånghalla

Trånghalla er et tettbebygd område i Jönköping kommune i Jönköpings län i Småland i Sverige. Det ligger ved Vättern, rundt seks kilometer nord for Jönköping sentrum. I 2005 var Trånghalla regnet som et eget tettsted, og hadde da 1 251 innbyggere, men i 2010 var det vokst sammen med tettstedet Bankeryd og ble da regnet som en del av dette.
Olsen (slekt fra Hvitsten)

Olsen er en norsk slekt som stammer fra Hvitsten i Vestby. Slektsmedlemmer har siden midten av 1800-tallet vært skipsredere, særlig gjennom rederiet Fred. Olsen & Co.
Slekten har navnet, et patronym, etter Ole Christiansen (1778–1844), en husmannssønn fra Hobøl. I folketellingen i 1801 var Ole Christiansen en av tjenestefolkene på Vestby prestegård og var i tillegg reservesoldat i det folloske dragonkompani. I 1805 ble Knut Wille utnevnt til ny sogneprest i Vestby, og han bragte med seg en av sine tjenestejenter fra Fron i Gudbrandsdalen, da 18 år gamle Rønnaug Pedersen. I 1811 ble Ole Christiansen og Rønnaug Pedersen gift i Vestby. Samme år flyttet de til Hvitsten, der Ole Christiansen fikk jobb som tømmermann og senere sagmester ved et sagbruk. Han var også husmann og bodde i et beskjedent, lite rødt hus som fortsatt eksisterer side om side med den store villaen Vestre Lysedahl, som etterkommerne fikk bygget.
Oles og Rønnaugs sønner Fredrik Christian (1815–1875), Petter (1821–1899) og Andreas Olsen (1826–1893) ble alle skipsførere og etterhvert skipsredere i Hvitsten. Brødrene startet som skippere på relativt små og gamle skuter, og ble gradvis medeiere og eiere av flere skuter. Den som lyktes best, Fredrik Christian Olsen, eide ved sin død en rekke skuter, men hadde ingen barn, og de to brødrene arvet sammen med enken. Av disse ble det Petter Olsen som la grunnlaget for det rederiet som senere ble kjent som Fred. Olsen. Hans etterkommere bygget på 1900-tallet opp Fred. Olsen & Co. til et stort rederi.
Arne Øien

Utdannelse og yrkeskarriere

Arne Øien ble utdannet cand.oecon. i 1954. Han arbeidet i Statistisk sentralbyrå fra 1955 til 1970, og ble ansatt som ekspedisjonssjef i Økonomiavdelingen i Finansdepartementet fra 1971. Denne jobben hadde han til 1978, da han ble økonomisk rådgiver for finansministeren. Fra 1980 til 1990 var han administrerende direktør for Statistisk sentralbyrå. Han ble så finansråd i Finansdepartementet 1990 til 1995.
Øien var styremedlem i Arbeiderbladet fra 1981 til 1986 og i Oslo Sporveier fra 1996 til han døde.
BoA (sanger)

Andre opptredener

BoA har dukket opp i utallige reklamer, som KOSÈ, DoubleUDot, MISSHÀ, Lipton, Ting, Pantech Curitel, Elite, Lotte, Maybelline, Wired XYZ, Levi's, Nike, Olympus, og Skechers.
Herodion av Patras

Herodion von Patras var en av de sytti disipler. Han nevnes i Romerbrevet 16,11), der Paulus nevner ham som en slektning. 
Herodion skal senere ha blitt biskop av Patras, Patara eller kanskje Neai Patrai i Thessalia, og skal der ha blitt utsatt for forfølgelser fra jødene. Til slutt ble han martyrdrfept med sverd. Herodion regnes som helgen; hans minnedag er 8. april.
Flores (departement)

Navn

Flores er oppkalt etter Venancio Flores, Uruguays president fra 1854 til 1855 og 1865 til 1868. Innbyggerne kalles porongueros.

Kommune

Flores har ett kommune (municipio): Ismael Cortinas.
NGO1948

NGO1948 er et nasjonalt norsk geodetisk datum og koordinatsystem, som ble brukt fram til 2009.
I NGO1948 defineres et todimensjonalt, rettvinklet koordinatsystem for å angi posisjoner på jordoverflaten. Punktene på jordoverflaten overføres til en ellipsoide som så projiseres på kartplanet for å bestemme koordinatene. Datumet bruker en litt forstørret utgave av Bessels ellipsoide med store halvakse 6 377 492,0176 m, lille halvakse 6 356 173,508 m og flattrykning 1 / 299,152 812 85. Fundamentalpunktet er i Observatoriet i Oslo 10º43′22,5″ øst for Greenwich. I Sør-Norge ble 133 førsteordens trigonometriske punkter beregnet ved utjevning på ellipsoiden omkring 1948.
Fra ellipsoiden til kartplanet brukes det en Gauss-Krüger projeksjon. For å kunne holde målestokknøyaktigheten større enn 1 cm pr. 100 m ble landet delt inn i 8 projeksjonssoner fra vest til øst. De nummereres med romertall, og meridianen for sone III går igjennom fundamentalpunktet i Oslo. Hver sone har sitt koordinatsystem med origo der tangeringsmeridianen krysser 58° nord. Nord i NGO1948 er ikke sann nord, altså retningen mot Nordpolen. Avviket ved 60° nord er 1°.
NGO1948 ble tidligere brukt av Norges geografiske oppmåling, andre statsetater og små og mellomstore kommuner. De store byene Oslo, Bergen og Trondheim hadde lenge egne koordinatsystemer. Økonomisk kartverk i målestokk 1:5 000 og 1:10 000 brukte NGO1948 før EUREF89 overtok. På sjøkart ble NGO1948 brukt fram til 1957, før det ble erstattet av ED50 og etter 1992 av WGS84.
FIRST Scandinavia

FIRST Scandinavia er en ideell organisasjon som arbeider for å skape interesse for realfag blant barn og unge. Gjennom ulike prosjekter introduseres disse for realfaglige tema og arbeidsmåter der kjerneverdiene er utforskning, undring og egenaktivitet. FIRST Scandinavia ble stiftet av Per-Arild Konradsen i 2000. Hovedkontoret ligger i Bodø, mens mange av prosjektene tilbys i alle de skandinaviske landene.

Formål

Formålet er å inspirere barn og unge til økt forståelse av nytten av realfag i hverdagen. Dette vil forhåpentlig gi større fremtidig rekruttering til studier og yrker innen naturvitenskap, matematikk og teknologi. I de nordiske landene er det over flere år registrert en nedgang i søkning til realfaglige studier, og elevene i grunnskole og videregående skole har mindre realfaglig kompetanse enn tidligere. Stiftelsen ble opprettet som en respons på denne trenden.

Prosjekter

Stiftelsen har to hovedprosjekter. Newton-konseptet består av kvalitetssikrede tematiske undervisningsmoduler som tilbys skolene i Norge. På denne måten skal realfagsundervisningen i skoleverket bedres med hensyn til utstyr og lærerkompetanse. FIRST LEGO League er en teknologi-konkurranse for barn og unge mellom 10 og 16 år i hele verden. Det har vært avholdt turneringer i Norge siden 2000, og hvert år slippes et nytt oppdrag som byr på teoretiske og tekniske deloppgaver innen realfag.
Ingeborg Akeleye

Liv og levnet

Hun var datter av kommandørkaptein Jens Werner Akeleye (1703–1772) og hustru Martha Bruun (1710–1797), og kom til Norge da hun var omkring 15 år. I 1763 giftet hun seg i København med kammerherre Herman Leopoldus Løvenskiold, paret bosatte seg på Fossum utenfor Skien. Under et besøk hos sine foreldre i Tønsberg i 1764, møtte hun grev Christian Conrad Danneskiold-Laurvig, sønnesønn av stattholder Ulrik Frederik Gyldenløve. Året etter ble han, pga. en kidnapping av skuespillerinnen Mette Marie Rose, forvist fra hovedstaden til Laurvig (Larvik). Ingeborg innledet her et forhold til ham, og ble skilt fra Løvenskiold i 1766.

På flukt

Ingeborgs far skaffet seg kongelig bevilling som datterens verge, hvoretter hun søkte tilflukt hos venner, først hos sorenskriver Jens Friis på Falkensten, så hos hans venn Kaj Brandt på Hadeland Glassverk og endelig hos kaptein V. A. d'Orchimont ved Strömstad i Sverige. 
På farens oppfordring ble en kommisjon opprettet i 1767, for å undersøke Ingeborgs flukt. I mellomtiden var Danneskiold-Laurvig igjen kommet inn i varmen og flyttet tilbake til København. Her forpurret han kommisjonen som ble nedlagt uten egentlig å ha kommet i gang, hvilket medførte at Ingeborg kunne bosette seg hvor hun ville.

Fri kvinne

Etter Danneskiold-Laurvigs tilbakevenden til Norge, tok Ingeborg fra 1770 opphold på gården Rolighed i Hedrum ved Laurvig sammen med ham. Forholdet avstedkom den københavnske vits: Siden greven ikke kunde plukke rosen, maatte han nøie sig med akeleien. Men paret giftet seg ikke, og da han døde i 1783, giftet hun seg i stedet 7. november samme år med den svenske eventyrer Carl Ingmann von Manderfeldt (1747–1813), en mann som i grevens siste levetid hadde tilhørt deres omgangskrets. Paret reiste en minnesøyle i marmor til minne om den avdøde greven.
Paret flyttet til Christiania og førte et elegant hus inn i den såkaldte Mangelsgaard, oppkalt etter den tidligere eier, general Johan Mangelsen. Da stillingen som svensk generalkonsul i Christiania ble ledig, og Manderfeldt ikke fikk den, flyttet paret til København i 1787. Her levde de på stor fot, og da pengene ikke lenger strakk til, flyttet de til gården Ekarebol i Sverige. Ingeborg Akeleye døde den 2. juni 1800 i Vänersborg.
Arne Hjeltnes

Biografi

Han er sønn av Jakob og Andi Hjeltnes. På grunn av farens legepraksis har han bodd ni forskjellige steder i Norge, men forbindes oftest med Voss på grunn av dialekten, og regner dette som sitt hjemsted, der broren Sjur Hjeltnes fra og komponist.
I årene 1982–1986 studerte han til siviløkonom, i tillegg til emner innen markedsføring, ved Handelshøyskolen BI, men fullførte ikke. Han har også et studium i bærekraftig forretningsdrift fra University of Cambridge fra 2008/2009. I 1980-årene var han fast leverandør til en diktspalte i studentavisen Inside. Han var markedskonsulent i Sparebankforeningen 1985–1987, deretter tekstforfatter i et reklamebyrå i flere år.
Han ble politisk interessert i tiden rundt Kåre Willochs tiltredelse som statsminister. Hjeltnes ble leder i Voss Unge Høyre, og stiftet tidlig bekjentskap med blant andre Erna Solberg. Våren 2010 kom Hjeltnes tilbake i politikken som landsmøtevalgt medlem av Høyres sentralstyre.
TV-karrieren startet med «Ærlege Arnes» skjulte kamerainnslag i programmet Hotell på NRK i 1990. Han kom inn som promo- og presentasjonssjef i TV 2 fra starten i 1992, og gikk over som programleder på heltid i kanalen i 1994. I en periode var han tilbake i NRK som programleder for Herreavdelingen. Konseptet med Gutta på tur ble sendt på TV 2 i årene 1994–2002. I 2009 var han programleder for dokumentarserien Vår ære og vår makt på NRK.
I 2003 ble han representant for Eksportutvalget for fisk i Hongkong, med virkeområde i Øst-Asia. Etter to år i denne stillingen flyttet han i 2005 til New York som reiselivsutsending for Innovasjon Norge. Hjeltnes var deretter kommunikasjonsdirektør i Marine Harvest ASA 2006–2008. Fra 2008 er han konsernsjef i det digitale kommunikasjonsselskapet Creuna AS. Hjeltnes har en mindre eierpost i Kagge Forlag AS.
Hjeltnes ble tildelt prisen for beste programleder under Gullruten i 1998 og 2000, Den gyldne fjernkontroll (folkets favoritt) under Gullruten i 1998 samt Kringkastingsprisen for 2003. Hjeltnes har siden 1993 utgitt en rekke bøker.
Chlorocala

Utseende

Middelsstore (15-20 millimeter), metallisk fargede gullbasser. Disse artene utmerker seg med særlig briljante metallfarger. Som vanlig for metalliske insekter kan fargen, som skyldes reflekser fra strukturer i overflaten og ikke pigmenter, variere svært mye innen samme art.

Levevis

Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige.

Utbredelse

Disse billene lever i tropisk Afrika.
Djupt in i skogen

Djupt in i skogen er en musikk-EP med Inger Jacobsen, utgitt i 1958.